श्रीगंगानगर में रात 12:47 बजे भूकंप के तेज झटके
भास्कर संवाददाता|श्रीगंगानगर/नई दिल्ली।
श्रीगंगानगर,हनुमानगढ़,दिल्ली समेत पूरा उत्तरी भारत शुक्रवार देर रात 12.47 बजे भूकंप के तेज झटकों से हिल गया। भूकंप की तीव्रता 6.4 आंकी गई। मौसम विभाग के अनुसार, भूकंप का केंद्र अफगानिस्तान-तजाकिस्तान बार्डर पर था। भूकंप से देर रात तक कहीं भी नुकसान की कोई सूचना नहीं थी।
श्रीगंगानगर में भूकंप के झटके देर रात 12:47 बजे महसूस हुए। दो से तीन सेकंड के ये झटके दो-तीन बार आए, जिससे दरवाजे, खिड़कियां पंखे हिलने लगे। झटके इतने तेज थे कि लोग घरों से बाहर गए। हाइवे स्थित सभी होटलों में रह रहे यात्रियों को भी स्टाफ ने अलर्ट करते हुए बाहर निकाल दिया। पुलिस कंट्रोल रूम, फायर ब्रिगेड, रेलवे स्टेशन, पुलिस थानों, अस्पतालों से स्टाफ लोग भी डर के मारे बाहर गए। कंट्रोल रूम अधिकारी ने बताया कि रात 2 बजे तक किसी तरह के नुकसान की सूचना नहीं है। वहीं, श्रीगंगानगर से सटे पाकिस्तान में करीब 90 सेकेंड तक झटके महसूस किए गए। उल्लेखनीय है कि इससे पहले श्रीगंगानगर समेत कई राज्यों में 26 अक्टूबर को दिन में ढाई बजे के करीब भूकंप आया था। तब मुख्य केंद्र पाकिस्तान था। भूकंप आते ही सोशल मीडिया पर इसकी सूचना चलनी शुरू हो गई। लोगों ने एक-दूसरे से कन्फर्म किया कि जो कंपन महसूस किया वह सच में भूकंप ही था।
श्रीगंगानगर. भूकंप के झटके लगते ही लोग झटके में सड़कों पर गए। सर्द रात में जो जैसे था, वैसे ही बाहर निकल आया। काफी देर तक लोग अंदर लौटने की हिम्मत नहीं जुटा पाए। सूरतगढ़ रोड पर एक होटल के बाहर भूकंप से जुड़े अपने अनुभव बताते लोग। फोटो: राजेंद्र बतरा
hin_Deva bho_Deva hin_Deva hin_Deva hin_Deva